Tamurt n Lezzayer llan deg-s aṭas n yimelyunen n yimaziɣen. Nezmer ad nini d inselmen akken ma llan, ṭṭfen deg tmagit-nsen d tutlayt, ur ddin ara waṭas seg-sen akked tsertit n usteɛreb i d-yebdan s deffir n timunent n Lezzayer, adabu s tsertit-a yewwet ad yerr tamaziɣt deg rrif, ma d taɛrabt teṭṭef adeg ameqran deg tsudut d tmendawt, ur yeqbil ara tamaziɣt d tentaliwin-is ad ilint ɣer yidis-is. Di tilawt, taɛrabt tazzayrit i d tutlayt i yettmeslay ugdud azzayri, maca tin i rran d tutlayt taɣelnawt tunṣibt, d taɛrabt taseklant yellan ur tt-yesemras ara umdan azzayri deg tudert n yal ass.